Էլիզաբեթ Բերքլի

**Էլիզաբեթ Բերքլի** (, ), ամերիկացի մոդել և հեռուստատեսության, կինոյի ու թատրոնի դերասանուհի։

## Կենսագրություն
Էլիզաբեթ Բերքլին ծնվել և մեծացել է Ֆարմինգթոն-Հիլսում՝ Միչիգան նահանգի Օքլենդ շրջանի հյուսիսային Դետրոյթ արվարձանում։ Էլիզաբեթը ծնվել է աչքերի տարբեր գույներով։ Նրա աջ աչքը կիսով չափ կանաչ է և կիսով չափ շականակագույն, իսկ ձախ աչքը՝ կանաչ է։ Նրա մայրը՝ Ջերը զբաղվում է բիզնեսով, իսկ հայրը՝ Ֆրեդ Բերքլին՝ իրավաբան է։ Բերքլին ծագմամբ հրեա է և դավանում է հուդայականություն։ Բերքլին Բլումֆիլդ-Հիլսում հաճախել է Քրենբրուք մասնավոր դպրոցը, իսկ 1980 թվականին Միչիգանի Ֆարմինգթոն-Հիլսում ավարտել է Ֆարմինգթոնի դպորցը։

Դեռ մանկուց նա պարում էր և մարզվում էր սենյակում, որը նրա ծնողները կահավորել էին իրենց տան ներքնահարկում։ 1982 թվականին 10 տարեկան հասակում մասնակցել է «Էննի» ֆիլմում գլխավոր դերի համար լսումներին, սակայն չի անցել։ Քանի որ նրա սերը դեպի պարը մեծանում էր, սկսեց շատ ժամանակ տրամադրել այդ զբաղմունքին, գնաց Նյու Յորք, որպեսզի սովորի այլ պարողների ու բալետմայստերի հետ։ Ինչպես նաև սկսեց մասնակցել մի քանի բալետներում՝ ներառյալ Կարապի լիճը և 1983 թվականին հայտնվել մի քանի մյուզիքլներում։

## Կարիերա
Նախքան իր՝ դերասանական կարեիան սկսելը՝ Բերքլին *Elite Model Management* գործակալությունում եղել է մոդել։ Նրա առաջին դերասանական դեբյուտը կայացել է 1987 թվականին «Գորտ» (*Frog*) հեռուստաֆիլմում, դրանից հետո նա սկսեց հաճախ հայտնվել մի քանի հեռուստաշոուներում որպես հյուր։ 1989 թվականին 17 տարեկանում նա մասնակցել է «Զանգով փրկվածները» (*Saved by the Bell*) ֆիլմում Քլլի Կապովսկու դերի համար լսումներին, բայց շոուի պրոդյուսերները չէին կարողանում որոշել՝ ում ընտրեն՝ նրան թե Թիֆանի Թիսենին։ Արդյունքում նրանք Բերքլիի համար ստեղծեցին Ջեսի Սփանոյի կերպարը, դեր, որը նա խաղացել է 1989-1993 թվականներին։

«Զանգով փրկվածները» աշխատանքներից հետո, Էլիզաբեթը անցավ ռեժիսոր Պաուլ Վերհուվենի «Շոուգըրլզ» ֆիլմի լսումները և հաստատվեց Նոմի Մելոունի դերում։ Էրոտիկ և մերկությամբ լի ֆիլմն ստացավ NC-17 վիճելի վարկանիշ Միացյալ Նահանգներում (առաջին մեծ ֆիլմը, որը գիտակցորեն ստեղծվել էր, որպեսզի այդ գնահատականը ստանա), ունեցավ վաճառքային ձախողում և ենթարկվեց մեծ քննադատության։

Ֆիլմի անհաջողությունից և ֆիլմում իր մասնակցության համար երկու «Ոսկե ազնվամորի» մրցանակների շնորհումից հետո նա փոքր դերով հայտնվեց «Առաջին կանանց ակումբ» կինոկատակերգությունում՝ խաղալով Գոլդի Հոունի, Բեթ Միդլերի և Դայան Քիթոնի հետ, նախքան «Արմիտաժ III․ Պոլիմատրիցա» անիմե տեսանյութի գլխավոր կերպար «Նաոմի Արմիտաժի» (*Naomi Armitage*) հնչյունավորելը։ Այդ անիմեի վրա նա աշխատել է դերասան Քիֆեր Սազերլենդի հետ, որը հնչյունավորել է նաև գլխավոր «Ռոս Սիլիբասի» (*Ross Sylibus*) կերպարին։ Ապա նա խաղացել է երգչուհի Մադոննայի՝ Թինա անունով դուբլյորի դերը «Իրական շիկահեր» անկախ ֆիլմում։

«Շոուգըրլզ» ֆիլմի թողարկումից հետո (որն ստացավ Կուլտային կինո կարգավիճակ ֆիլմի երկրպագուների շրջանակներում և Entertainment Weekly ցանկում ստացավ 36 համարը) դերասանուհին հանդես եկավ ուժեղ դերերով՝ խաղալով այնպիսի ֆիլմերում, ինչպիսին են «Հետքերը կորցնելով», «Կանանց սիրահարը» (այդ ֆիլմում նրա մենեջերը խորհուրդ էր տալիս չնկարահանվել) և «Հուզիչ Մալկոլմ»։ Նա ունեցել է զանգով աղջկա փոքրիկ դեր, որը վարձվել է Թոնի Դ’Ամատո կերմարի կողմից, որը խաղացել է Ալ Պաչինոն Օլիվեր Սթոունի «Յուրաքանչյուր կիրակի» ստորտային դրամայում, ինչպես նաև նա խաղացել է Վուդի Ալլենի «Նեֆրիտային կարիճի անեծքը» ֆիլմում երկրորդ պլանի առանցքային դերը։

Բերքլին հայտնվել է թատերական բեմում Էդի Իզարդի հետ լոնդոնյան «Լեննի» բեմականացման մեջ Հոնեյ դերով։ Նա դեբյուտել է 2004 թվականի փետրվարին Բրոդվեյում «Խորամանկ աղվես» կատակերգությունում, որտեղ նրա խաղընկերը Ռիչարդ Դրեյֆուսն էր։ Նա փոխարինիել է Քեթրին Քելներին «Բոնի» դերում 2005 թվականին Բրոդվեյի թատրոնում՝ Իթան Հոուքի, Փարքեր Փոուզի և Բոբբի Քաննավալեյի հետ խաղալով ամերիկացի դրամատուրգ Դեվիդ Ռեյբի «Խառնաշփոթ» պիեսը։

Բերքլին The New York Times թերթում Չարլզ Իշերվուդի կողմից մեծ գովասանքի է արժանացել «Խառնաշփոթ»-ում կերտած դերի համար։ Բերքլին նկատվել է դրամատիկական հեռուստատեսային շատ դերերում, ինչպես նաև հանդես է եկել որպես հյուր՝ խաղալով այնպիսի հեռուստասերիալներում, ինչպիսին են՝ «Առանց հետք», «C.S.I. Հանցանքի վայրը՝ Մայամի», «Սահման», «Նյու Յորքի ոստիկանություն» և «Օրենք և կարգ․ հանցավոր մտադրություն»։ Սակայն նա հավատարիմ էր մնում իր կատակերգական արմատներին՝ խաղալով հաջողված և քննադատների կողմից ողջունված «Թայթուս» սիթքոմում, որտեղ խաղացել է գլխավոր հերոսի քրոջ՝ Շեննոնի դերը։ Նա խաղացել է նաև Lifetime հեռուստաալիքի արտադրության «Հրապուրանք» հեռուստաֆիլմում գլխավոր դերը, որտեղ նա հանդես է եկել միջնակարգ դպրոցի ուսուցչուհի Քրիստի Դոուսոնի դերով, որին անօրինական մեղադրում են իր աշակերտների հանդեպ սեքսուալ ոտնձուգություն կատարելու համար։ Այդ ժամանակ 2007 թվականին թողարկվել է «Սև այրի» հեռուստաֆիլմը, որտեղ նա վերամարմնավորել է կնոջ, որը մեղադրվում է իր ամուսինների՝ վերջիններիս փողերին տիրանալու նպատակով նրանց սպանության մեջ։

Բերքին կաբելային հեռուստատեսային Bravo ալիքով իրականացրել է «Step It Up and Dance» անվանումով ռեալիթի-շոու՝ տասը պարողների ելույթները ցուցադրող մրցույթ, որոնք մրցում եմ միմյանց դեմ, որպեսզի հաղթեն  $100 000 արժողությամբ մրցանակը, ինչպես նաև ունենալ երկրի գլխավոր բալետմաստերների հետ աշխատելու հնարավորություն։ Շոուն սկսվել է 2008 թվականի ապրիլին և չեղարկվել է առաջին եթերաշրջանից հետո։ Ռեալիթի-շոուն ունեցել է ամենաբարձր վարկանիշը Bravo հեռուստաալիքում՝ յուրաքանչյուր շաբաթ կազմելով միջինում 756 000 հեռուստադիտող, որոնցից 522 000 եղել են 18 տարեկան։

«Step It Up and Dance» շոուի մամլո տուրի ժամանակ բերքլին հայտնվել է տարբեր շոուներում՝ ներառյալ առավոտյան լուրերի տարբեր ծրագրեր․ ABC հեռուստաալիքով «Ջիմմի Քիմմելն ուղիղ եթերում» և The View երկու հաղորդումները, CNBC ալիքով «Դոննի Դոյչի հետ մեծ գաղափարներ» հաղորդումը, ինչպես նաև E!  հեռուստաալիքով «Chelsea Lately» և Fuse TV ալիքով «The Sauce» հաղորդումները։ Բերքլին գլխավոր դեր է խաղացել Թոմաս Ջեյնի հետ Դեվիդ Արքեթի «Սիրող ծառայապետ» կարճամետրաժ ֆիլմում, որի պրեմիերան կայացել է Լոս Անջելեսում Գրաումանի չինական թատրոնում 2008 թվականի հունիսին։

2009 թվականին խաղացել է Քելլի Վենթուորթի գլխավոր դերը «Սեքսը ուրիշ քաղաքում» հեռուստասերիալում։ Նրա հետ այդ սերիալում նկարահանվել է նաև դերասանուհի Ջենիֆեր Բիլզը, որն իրականում Բերքլիի ընկերուհին էր և վաղ՝ 2002 թվականին, աշխատել է նրա հետ «Կանանց սիրելի» ֆիլմում։

Բերքլին MTV հետ համագործակցությունում մշակել է ռեալիթի շոու, որը կենտրոնացած էր իր սեփական ծրագրի վրա «Ask-Elizabeth» աղջիկ-դեռահասների համար։ Շոուն հետևում էր դերասանուհուն, որը ճանապարհորդում է ողջ երկրով և հանդիպում է տարբեր տարիքի աղջիկների, որպեսի քննարկի նրանց համար կարևոր թեմաներ։ Շոուն անոնսավորվել է 2009 թվականի վերջին։

## Անձնական կյանք

Էլիզաբեթ Բերքլին կենդանիների իրավունքների նվիրված ակտիվիստ է և 1997-ին հագել է 600 դոլար արժողությամբ գրկող զգեստ՝ պատրաստված ամբողջությամբ կաղամբից, որը հովանավորվում է «Կենդանիների էթիկական վերաբերմունքի մարդկանց կողմից (PETA)»՝ փորձելով խրախուսել մարդկանց ընդունել բուսակերությունը։

2008 և 2009 թվականներին նա եղել է այն բազմաթիվ հայտնի մարդկանց թվում, ովքեր առաջադրվել են «Տարվա ամենասեքսուալ բուսակեր» (*Sexiest Vegetarian of the Year*) կոչման համար։

2003 թվականի նոյեմբերի 1-ին Բերքլին ամուսնացել է նկարիչ և դերասան Գրեգ Լորենի հետ։ Բերքլին պաշտոնապես փոխել է իր անունը Էլիզաբեթ Բերքլի Լորեն, բայց ֆիլմերում նա օգտագործում է իր օրիորդական ազգանունը։

Բերքլին ակտիվորեն կամավոր է աշխատում տարեցների և Էլիզաբեթ Գլեյզերի Մանկական ՁԻԱՀ-ի հիմնադրամի հետ (*Elizabeth Glaser Pediatric AIDS Foundation*)։

2012 թվականի հուլիսի 20-ին նրանք ունեցան որդի` Սքայ Քոուլ Լորեն։

Բերքլին զարգացնում է իր սեփական պրոդյուսերական ընկերությունը, որը կոչվում է «5,6,7,8 Productions», և հույս ունի օգտագործել նրան տարբեր նախագծերի համար և՛ որպես դերասանուհի, և՛ որպես պրոդյուսեր։

## Ֆիլմագրություն

## Ծանոթագրություններ

## Արտաքին հղումներ
* Կայք

Կատեգորիա:21-րդ դարի ամերիկացի դերասաններ
Կատեգորիա:21-րդ դարի ամերիկացի դերասանուհիներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի երեխա դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Բուսակերներ
Կատեգորիա:Թատրոնի ամերիկացի դերասանուհիներ